ھێرشی قەلەموون (ئایار–حوزەیرانی ٢٠١٥)

ھێرشی قەلەموون ھێرشێک بوو کە حیزبوڵڵای لوبنان سەرکردایەتی دەکرد و لەلایەن سوپای سووریاوە پشتگیری دەکرا لەکاتی شەڕی ناوخۆیی سووریادا،   دژی بەرەی نوسرە و ھێزەکانی ئۆپۆزسیۆنی سووریا کە لە چیای قەلەموون خۆیان قاییم کردبوو.

 ڕووداوەکان 

لە ناوەڕاستی مانگی تشرینی دووەمی ساڵی ٢٠١٣، سوپای سووریا بە پاڵپشتیی حیزبوڵڵا ھێرشی کردە سەر چیای قەلەموون کە لەلایەن لایەنە ئۆپۆزسیۆنەکانەوە کۆنترۆڵکرابوو بە ئامانجی بڕینی ھێڵەکانی دابینکردنیان بۆ دیمەشق لە ڕێگەی لوبنانەوە.  ھێزەکانی ئۆپۆزیسۆن ئەم ناوچە ستراتیژییەیان وەک بنکەیەکی پشت بەکاردەھێنا بۆ ئەنجامدانی ئۆپەراسیۆنەکانیان لە دەوروبەری دیمەشقی پایتەخت و بەرەی نوسرە لە لایەنی یاخیبووانەوە سەرکردایەتی شەڕەکەی دەکرد.  تا کۆتایی مانگی نیسانی ساڵی ٢٠١٤، سوپای سووریا توانی دوایین قەڵای گەورەی ئۆپۆزسیۆن لە ناوچەکەدا کۆنتڕۆڵ بکات، بەمەش ڕێگەی پێدا ھەموو شارەکانی قەلەموون بخاتە ژێر دەسەڵاتی خۆی. بەڵام نزیکەی سێ ھەزار چەکداری ئۆپۆزسیۆن پاشەکشەیان کرد بۆ ناو شاخەکان و بەردەوام بوون لە ھێرش و ڕاکردن.

 سەرچاوەکان